השפן הקטן

השפן הקטן הוא שיר ילדים עברי ידוע, שנכתב בשנת 1934 על ידי המחנך והפזמונאי בנימין כספי.

רקע

השיר השפן הקטן נכתב בשנת תרצ"ד (1934) על ידי בנימין כספי בעת שלימד בכיתה א' בבית הספר "אחד העם" במושבה פתח תקווה. בחג פורים עודד כספי את תלמידיו להתחפש לבעלי חיים, וחיבר לכל ילד בית על פי תחפושת בעל החיים שלו.

במקור היה השיר בן שישה בתים, כאשר כל בית הוקדש לבעל חיים אחר: שפן, פרפר, ינשוף, דב, צפרדע, חסידה, קוף ושליו. השיר נשלח למשורר עמנואל עמירן שהתמהמה בהלחנתו, ובינתיים קיבל השיר את לחן השיר "אני פורים" שהלחין נחום נרדי. השיר הושר בגני ילדים עבריים בארץ ישראל ונודע בציבור אף שלא הוקלט או שודר ברדיו, ונותר ממנו הבית הראשון בלבד בתוספת לבית השני הקיים בגרסה הנוכחית של השיר. בעיזבונו של עמירן נמצאה גרסתו הכתובה והמלאה של השיר.

השיר הוקלט ב-1956 על ידי הזמרת חנה אהרוני. הוא מושמע כיום בערוצי ילדים בטלוויזיה ובגני ילדים. הפזמונאית לאה לופנפלד כתבה שיר בשם דומה המבוסס על הבית הראשון של השיר.

ב-2023 זכה השיר ללחן חדש ובוצע על ידי טלי גרנות ורמי ליבני באלבומם "לפעמים נדמה לי".

שפן הוא בעל חיים אחר אבל בשיר מראים אותו בדמות ארנבון.

קישורים חיצוניים

הערות שוליים

שירי 1934
שירי ילדים
שירים בעברית
שירים על בעלי חיים
שפן בתרבות
שירים שהולחנו על ידי נחום נרדי